5 modelle gegee vir leerlinge se terugkeer na skole | Netwerk24
Gewonde wag waarsku bestuurder voor hy sterf
'n Veiligheidswag wat Donderdag by die hek van 'n onderneming in Flagstaff in die Oos-Kaap deur rowers geskiet is, het na die gebou gehardloop om die bestuurder te waarsku voordat hy gesterf het.
Dagga-aktivis Jules Stobbs in sy huis doodgeskiet
Jules Stobbs, een helfte van die bekende Dagga Couple, is Vrydagoggend in hul slaapkamer op hul kleinhoewe naby die Lanseria-lughawe by Johannesburg doodgeskiet.
'n Transito-rooftog is Vrydagoggend gefnuik nadat 'n geldwa van die rowers weggekom het.
OP-baas Rademan hoof van Kings se nuwe raad
WP trek neus op vir Nehawu se Nuweland-plan
Die raaisel oor waarom die Westelike Provinsie Rugbyunie (WPRU) so geskarrel het om transaksies met Flyt Property Investment te beklink, is besig om te verdiep.
Oud-Bok Ashley breier in Engelse 3de liga
Die voormalige Springbok-losvoorspeler Ashley Johnson het hom by die Engelse klubspan Birmingham Moseley as afrigter en speler aangesluit.
Inperking kos Capitec al R404 miljoen
Die bank het 'n verlies gely, deels omdat hy 'n buffer teen swak skuld moes opbou.
Oppas vir fopnuus oor hospitale - Netcare, Mediclinic
Dis nie waar dat noodbehandeling vir enigeen geweier sal word nie, verseker die private hospitale.
Werkloosheid in VSA daal skerp
Op meer as 11% is dit egter steeds die hoogste werkloosheid in 80 jaar.
Valiant Swart: Bob Dylan, die stem van menigtes
Oor sowat tien maande word Bob Dylan 80. Valiant Swart skryf hoe hy die eerste keer daai nasale, klaerige stemtoon in sy oorfone gehoor en terstond 'n dissipel geword het.
Soli Philander, wat hom onlangs in 'n "stink" polisiesel bevind het, se ouma het aan hom gesê die wêreld behoort aan hom. Maar hy voel deesdae "'n bietjie soos 'n lappop wat geskeur het met die semels wat uitloop", sê hy aan Murray La Vita.
Mashaba: DA nes ANC gekaap
Die DA is nes die ANC 'n gekaapte party, het Herman Mashaba, die voormalige burgemeester van Johannesburg, aan Gert van der Westhuizen gesê. Hy het ook vertel watter planne hy in die mou voer vir sy nuwe party.
100 gratis kaartjies op Optog! beskikbaar
Spring gou! Jy staan die kans om Saterdag, die 100ste dag van die staat van inperking, 'n gratis kaartjie na een van die konserte in Optog! se e-biblioteek los te slaan.
Internasionale ballet-kompetisie lok meeste inskrywings
Die grootste aantal inskrywings wat tot nóg toe vir die Suid-Afrikaanse Internasionale Balletkompetisie (SAIBC) ontvang is, laat Dirk Badenhorst, die stigter en ballet-entrepreneur, tereg sy bors ver uitstoot.
Kyk wie haal kortlys vir Ingrid Jonker-prys
Die kortlys van die Ingrid Jonker-debuutprys vir poësie is Vrydag bekend gemaak.
Die hoeders van Kamfersdam
Twee of drie keer per week sluip 'n paar figure gebukkend in hul waterskoene om die pienk-omsoomde Kamfersdam in Kimberley.
Kunstenaar gebruik nou houtskool oor besering
Alan Basil Grobler (66) beoefen deesdae voltyds sy kunsloopbaan nadat hy as koördineerder vir biblioteekpromosie by die Nelson Mandelabaai-metro uitgetree het.
5 modelle gegee vir leerlinge se terugkeer na skole
Deur Christiaan du Plessis 30 Junie 2020 15:06
Skole het 'n keuse tussen vyf modelle wanneer miljoene leerlinge Maandag na die klaskamer terugkeer wat behels dat leerlinge beurte maak om skool by te woon.
'n Aanbeveling word ook oorweeg dat die matriekeindeksamen uitgestel word sodat leerlinge die laaste vraestel drie dae voor Kersfees voltooi.
Mathanzima Mweli, direkteur-generaal van basiese onderwys, het Dinsdag op 'n sitting van die parlement se twee komitees oor onderwys gesê die betrokke modelle sal help dat skole voldoen aan die vereiste om teen die helfte van hul vermoë bedryf te word.
Ons het agtergekom dit werk nie om van die huis af skool te hou nie.
Luidens die Staatskoerant sal leerlinge in gr. R, 1, 2, 3, 6, 10, en 11 op 6 Julie terugkeer skool toe, maar Mweli sê dié plan kan wel aangepas word sou daar veranderinge in die Covid-19-infeksiepatrone wees.
"Wanneer die infeksies in gemeenskappe toeneem, kan dit oorspoel na skole. Ons moet ook help dat die gesondheidstelsel nie oorweldig word nie," sê hy.
Mweli gee toe dat die departement weens die modelle deur nuwe uitdagings in die gesig gestaar word omdat dit meer onderwysers vereis om toe te pas. Dít terwyl die departement duisende aansoeke van onderwysers met onderliggende siektetoestande ontvang het om van die huis af te werk.
"Ons het agtergekom dit werk nie om van die huis af skool te hou nie.
"Leerlinge kan nie by die skool opdaag en dan is daar nie 'n onderwyser wat die vak kan aanbied nie," sê Mweli.
Hy sê die departement wil proefstudente en aflosonderwysers wat op die onderwysdepartement se databasis geregistreer is weens die tekort aan personeel betrokke kry.
Mweli het net oor drie van die vyf modelle uitgebrei wat op die sitting voorgelê is.
Die drie modelle wat hy genoem het, is:
• 'n Tweeweeklikse model waarvolgens sekere grade die een week skool toe gaan, en die volgende week van die huis af skoolwerk doen. Matriekleerlinge gaan elke dag skool toe.
• 'n Roterende model waarvolgens sekere grade een dag skool toe gaan en die volgende dag tuisbly. Matriekleerlinge gaan elke dag skool toe.
• 'n "Peloton"-stelsel waarvolgens sekere klasse in die oggend aangebied word en ander klasse in die middag.
Afhangend van skole se unieke uitdagings, kan hulle die opsie kies wat hulle die beste pas.
Mweli sê in gevalle waar skole steeds te min plek het om aan die gesondheidsmaatreëls te kan voldoen, sal skole reël dat klasse in gemeenskapsale en kerke aangebied word. Die onderwysdepartement beplan ook om bykomende mobiele klaskamers by sommige skole op te rig.
In die geval van skoolkoshuise kan daar ook nie uitsonderings gemaak word nie. Koshuise moet verseker dat 'n gesonde afstand van 1,5 m te alle tye gehandhaaf word.
Hy sê die onderwysdepartement is druk besig om beskermende toerusting vir die tweede groep leerlinge te bekom wat terugkeer. Die toerusting word in pakhuise gebêre.
Intussen is Randwater, wat 'n memorandum saam met die departement van water en sanitasie onderteken het om water aan skole te verskaf, nog besig om tydelike watertenks by skole op te rig wat nie voldoende toegang tot water het nie.
Mweli sê munisipaliteite sal eenvoudig moet help om water aan skole te verskaf, hoewel hy besef daar is munisipaliteite wat bankrot is.